Christian Marie Ferdinand de la Croix de Castries (11. elokuuta 1902 – 29. heinäkuuta 1991) oli ranskalainen upseeri, joka otti osaa toiseen maailamansotaan ja Indokiinan sotaan. Castries tunnetaan etenkin ranskalaisten joukkojen komentajana tuolloisessa Ranskan Indokiinassa ja nykyisessä Vietnamissa Điện Biên Phủn taistelujen aikana vuonna 1954. Taistelu päättyi ranskalaisten tappioon ja heidän siirtomaavaltansa päättymiseen Indokiinassa.